
Έγκριση Κανονισμού Προμηθειών της ΟΛΥΜΠΙΑΚΗΣ 
ΑΕΡΟΠΟΡΙΑΣ ΑΕ. 

Ο ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ 
ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παρ. 1 του άρθρου πρώτου του Ν. 2602/98 «Για 
την ολοκλήρωση της εξυγίανσης και την ανάπτυξη της Ο¬ 
λυμπιακής Αεροπορίας ΑΕ» (Α’ 83). 

β) Του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα» (Α’ 137) όπως προστέθηκε με τις διατά¬ 
ξεις του άρθρου 27του Ν. 2081 /92 (Α’ 154), όπως αντικα- 
ταστάθηκε με το άρθρο 1, παρ. 2α του Ν. 2469/97 (Α' 38). 

2. Το Π.Δ. 27/96 «Συγχώνευση των Υπουργείων Εμπορί¬ 
ου, Βιομηχανίας, Ενέργειας Τεχνολογίας και Τουρισμού, 
στο Υπουργείο Ανάπτυξης». 

3. Το Π.Δ. 195/95 «Οργανισμός της Γ ενικής Δ/νσης Κρα¬ 
τικών Προμηθειών του Υπουργείου Εμπορίου». 

4. Η 711 /16.9.98 απόφαση του Δ.Σ. της Ο.Α. με την ο¬ 
ποία εγκρίθηκε ο Κανονισμός Προμηθειών της εταιρείας. 

5. Το Π 1/2200/9.7.99 έγγραφο του Υπουργείου Ανάπτυ¬ 
ξης για τη σύμφωνη γνώμη του εν λόγω κανονισμού. 

6. Το ΠΔΣ/381/27.7.99 έγγραφο της Ο.Α. με το οποίο ζη¬ 
τείται η έγκριση του παρακάτω κανονονισμού. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της ΟΛΥΜΠΙΑΚΗΣ ΑΕΡΟΠΟΡΙΑΣ ΑΕ. 

8. Την 399/8.3.99 (ΦΕΚ198/Β/1999) απόφαση του Πρωθυ¬ 
πουργού και της Υπουργού Ανάπτυξης για ανάθεση αρμο¬ 
διοτήτων στους Υφυπουργούς Ανάπτυξης», αποφασίζουμε: 

Εγκρίνουμε τον Κανονισμό Προμηθειών της ΟΛΥΜΠΙΑ¬ 
ΚΗΣ ΑΕΡΟΠΟΡΙΑΣ ΑΕ, που έχει ως εξής: 

ΟΛΥΜΠΙΑΚΗ ΑΕΡΟΠΟΡΙΑ ΑΈ. 

ΚΑΝΟΝΙΣΜΟΣ ΠΡΟΜΗΘΕΙΩΝ 

Άρθρο 1 

Έννοια Προμηθειών - Πεδίο Εφαρμογής του Κανονισμού 

1. α) Αντικείμενο του παρόντος Κανονισμού είναι ο κα¬ 
θορισμός των αρχών και διαδικασιών που διέπουν τις 


προμήθειες πάσης φύσεως υλικών, ή υπηρεσιών, που 
διενεργούνται από την Ολυμπιακή Αεροπορία. 

Ως προμήθειες νοούνται αγορές, μισθώσεις υλικών και 
παροχή πάσης φύσεως υπηρεσιών. 

β) Οι ειδικές επί μέρους λειτουργικές διαδικασίες καθο¬ 
ρίζονται με Μόνιμες Οδηγίες της Διοίκησης (ΜΟΔ) και 
Εταιρικές Λειτουργικές Διαδικασίες (Ε.Λ.Δ.), που εγκρί- 
νονται από το Δ.Σ. της Εταιρείας. 

2. Ως προμήθειες νοούνται κατά τον Κανονισμό αυτό και 
οι ακόλουθες περιπτώσεις: 

α) Η αγορά ή μίσθωση αεροσκαφών και κινητήρων, 
β) Η προμήθεια υλικών και υπηρεσιών για την υποστή¬ 
ριξη των α/φών. 
γ) Η προμήθεια καυσίμων. 

δ) Οι προμήθειες συστημάτων, πληροφορικής, επικοι¬ 
νωνιών και συμβάσεις υπηρεσιών υποστήριξης. 

ε) Η αγορά τεχνικού υλικού και συμβάσεις υπηρεσιών 
για την υποστήριξη εφοδίων εδάφους και οχημάτων. 

στ) Η προμήθεια Τεχνικού υλικού και Υλικών Συντήρη¬ 
σης για την υποστήριξη των κτιριακών εγκαταστάσεων 
και παροχή υπηρεσιών περιοδικής συντήρησης εγκατα¬ 
στάσεων, 
ζ) Η διαφήμιση. 

η) Η αγορά και εκποίηση ακινήτων, 
θ) Στις διατάξεις του παρόντος κανονισμού υπάγεται η 
εκποίηση α/φών και κινητήρων ως επίσης και η πάσης φύ¬ 
σεως εκποίηση υλικών, σύμφωνα με το στοιχείο β' της 
παρ. 1. 

3. Εξαιρείται της εφαρμογής του Κανονισμού: 

α) Η αγορά υλικού ή ομάδας υλικών ή παροχής υπηρε¬ 
σιών συνολικής ετήσιας δαπάνης μέχρι 1.000.000 δρχ., με 
την απαραίτητη προϋπόθεση την πρόβλεψη της δαπάνης 
στον εγκεκριμένο προϋπολογισμό ή την κάλυψή της με ει¬ 
δική έγκριση (ΦΕΕΔ). 

β) Η αγορά αφορολογήτων ειδών ή παντός υλικού το ο¬ 
ποίο αγοράζεται με σκοπό την πώληση προς τρίτους και 
με την προϋπόθεση ότι εξασφαλίζονται οικονομικά οφέλη 
για την Εταιρεία, 
γ) Οι μισθώσεις ακινήτων 

Οι παραπάνω εξαιρέσεις δεν στερούν από την Εταιρεία 
το δικαίωμα να εφαρμόζει ελεύθερα και στις περιπτώσεις 
αυτές, τις διατάξεις του Κανονισμού Προμηθειών είτε ευ- 

θέως, εφόσον αυτό είναι δυνατόν και οι συνθήκες της το 
επιτρέπουν, είτε προσαρμοζόμενες αναλόγως. 

4. Όπου παρακάτω αναφέρεται η έννοια «προμήθεια υ¬ 
λικού» συμπεριλαμβάνεται κάθε προμήθεια, όπως ορίζο¬ 
νται στην παράγραφο 2 του παρόντος άρθρου. 

Άρθρο 2 

Πηγές Προμηθειών 

Δεν υπάρχουν περιορισμοί σε ό,τι αφοράτις πηγές προ¬ 
μηθειών για τα διάφορα υλικά που προμηθεύεται η Εται¬ 
ρεία εφόσον το είδος ικανοποιεί την Εταιρεία και η αξιο¬ 
πιστία της πηγής είναι απόλυτα βεβαιωμένη. Εξαίρεση 
πηγών μπορεί να γίνει μόνο όταν υπάρχουν αποδεδειγμέ¬ 
νοι λόγοι και σαφής τεκμηρίωση της εξαίρεσης ως επίσης 
και όταν υπάρχει κίνδυνος ζημίας των συμφερόντων της 
Εταιρείας. 

Άρθρο 3 

Τρόποι Προμηθειών 

Η προμήθεια γίνεται με έναν από τους πιο κάτω τρό¬ 
πους: 

1. Με ανοικτό διαγωνισμό 

Στον ανοικτό διαγωνισμό απαιτείται περίληψη των ου¬ 
σιωδών στοιχείων της διακήρυξης, που δημοσιεύεται σε 
δύο τουλάχιστον ημερήσιες οικονομικές εφημερίδες, και 
κάθε ενδιαφερόμενος προμηθευτής μπορεί να υποβάλει 
προσφορά. 

2. Με κλειστό διαγωνισμό 

Στον κλειστό διαγωνισμό η Εταιρεία, με βάση τις πλη¬ 
ροφορίες για την προσωπική κατάσταση του προμηθευ¬ 
τή, καθώς και τις πληροφορίες και τις διατυπώσεις που εί¬ 
ναι αναγκαίες για την αξιολόγηση των ελάχιστων οικονο¬ 
μικών και τεχνικών προϋποθέσεων που πρέπει να πληροί, 
επιλέγει μεταξύ των υποψηφίων που διαθέτουν τα απαι- 
τούμενα προσόντα, από κατάλογο εγκεκριμένων προμη¬ 
θευτών, οι οποίοι έχουν προεπιλεγεί, εκείνους τους οποί¬ 
ους θα καλέσει να υποβάλουν προσφορά, σύμφωνα με το 
άρθρο 24 του παρόντος Κανονισμού. 

3. Με πρόχειρο διαγωνισμό 

Ο πρόχειρος διαγωνισμός επιλέγεται για προμήθεια ει¬ 
δών των οποίων η κατ’ είδος ετήσια δαπάνη δεν υπερβαί- 
νειτο ποσό των 8.000.000 δραχμών κατά τον οποίο δε ζη¬ 
τούνται προσφορές από τρεις (3) τουλάχιστον προμη¬ 
θευτές, (άρθρο 25του παρόντος κανονισμού). 

4. Χωρίς διαγωνισμό ή με διαπραγμάτευση 

Χωρίς διαγωνισμό ή με διαπραγμάτευση είναι η διαδι¬ 
κασία σύμφωνα με την οποία η Εταιρεία απευθύνεται 
στους προμηθευτές της επιλογής της και διαπραγματεύ¬ 
εται τους όρουςτης υπό σύναψη σύμβασης με ένανή πε¬ 
ρισσότερους από αυτούς με ή χωρίς δημοσίευση πρό¬ 
σκλησης ενδιαφέροντος. Η διαδικασία αυτή μπορεί να τη¬ 
ρηθεί μόνο στις περιπτώσεις του άρθρου 26 του 
παρόντος κανονισμού. 

Άρθρο 4 

Εξουσιοδοτημένοι φορείς προμηθειών και 
έγκρισης δαπανών 

1. Για όλες τις περιπτώσεις προμηθειών του άρθρου 3, 
αρμόδιοι φορείς είναι οι εταιρικές μονάδες ανάλογα με 
την κατηγορία του υλικού ή της υπηρεσίας. 

2. Για την προμήθεια των αποθεματοποιημένων υλικών 
και τη σύναψη συμβάσεων παροχής υπηρεσιών από και 
προς τρίτους που καλύπτουν βασικές, πάγιες και συγκε¬ 


κριμένες λειτουργικές ανάγκες της Εταιρείας, δεν απαι¬ 
τείται έγκριση δαπάνης, εφόσον περιέχεται στον εγκεκρι¬ 
μένο προϋπολογισμό. 

Σε περίπτωση που πρόκειται για αρχική προμήθεια υλι¬ 
κού, το οποίο στη συνέχεια θα γίνει αποθεματοποιημένο, 
απαιτείται αρχική έγκριση ανάλογα με το προβλεπόμενο 
ύψος της δαπάνης σε ετήσια βάση. 

3. Η προμήθεια υλικού ή υπηρεσιών προϋποθέτει την ύ¬ 
παρξη της σχετικής δαπάνης στον εγκεκριμένο τρέχοντα 
προϋπολογισμό της Εταιρικής Μονάδας και την υποχρέ¬ 
ωση κοινοποίησης του σχετικού αιτήματος προς τις Οικο¬ 
νομικές Υπηρεσίες, για δαπάνες άνω των 5.000.000 δρχ. 
Ο Διευθύνων Σύμβουλος της Εταιρείας με απόφασή του 
μπορεί να αναπροσαρμόζει το ποσό αυτό. Στην περίπτω¬ 
ση αυτή η δαπάνη πρέπει να συνοδεύεται από Φύλλο Ει¬ 
σήγησης Έγκρισης Δαπάνης (ΦΕΕΔ) σύμφωνα μετά κλι¬ 
μάκια που καθορίζονται από το Διοικητικό Συμβούλιο της 
Εταιρείας. 

ΔΙΑΓΩΝΙΣΜΟΙ - ΑΞΙΟΛΟΓΗΣΗ -ΣΥΜΒΑΣΕΙΣ 

Άρθρο 5 
Διακήρυξη 

1. Για κάθε προμήθεια με ανοικτό διαγωνισμό εκδίδεται 
διακήρυξη διαγωνισμού, το κείμενο της οποίας περιλαμ¬ 
βάνει κατά περίπτωση τα παρακάτω στοιχεία: 
α. Προθεσμία και διαδικασία υποβολής προσφορών. 
β. Προσόντα και δικαιολογητικά. 
γ. Περιγραφή των υπηρεσιών, που πρέπει να καλυ¬ 
φθούν με την προμήθεια. 

δ. Περιγραφή του υπό προμήθεια υλικού και προδια¬ 
γραφές. 

ε. Χρόνο, τρόπο, τόπο παράδοσης υλικών, 
στ. Τρόπο ποσοτικής παράδοσης (συσκευασία κ.λπ.) 
και απαιτήσεις ποιοτικού ελέγχου κατά την παραγωγή ή 
παραλαβή. 

ζ. Ποσοστά εγγυήσεων και Ποινικές ρήτρες, 
η. Όρους πληρωμής, 
θ. Εφαρμοστέο δίκαιο - Δωσιδικία. 
ι. Ισχύς και καθεστώς των τιμών ανάλογα με την προέ¬ 
λευση των υλικών. 

ια. Στοιχεία κρίσεως των προσφορών, 
ιβ. Την ημερομηνία και τον τόπο αποσφράγισης των 
προσφορών καθώς και τα πρόσωπα που δικαιούνται να 
παρίστανται. 

ιγ. Οτιδήποτε άλλο πρέπει να γνωρίζουν οι προσφέρο- 
ντες βάσει των άρθρωντου παρόντος Κανονισμού. 

ιδ. Πλήρη και λεπτομερή στοιχεία ως προς το υλικό που 
ζητείται και επεξηγήσεις για την χρήση για την οποία προ¬ 
ορίζεται. 

Οι τεχνικές προδιαγραφές δεν επιτρέπεται να προδια¬ 
γράφουν κάποιο συγκεκριμένο κατασκευαστή. 

ιε. Τυχόν δυνατότητα συνέχισης του διαγωνισμού με υ¬ 
ποβολή τελικών βελτιωμένων προσφορών (όοεί αηά ΐί- 
παΙ), μεταξύ προμηθευτών που θα επιλεγούν από την αρ¬ 
χική αξιολόγηση εφόσον τούτο κριθεί ότι εξυπηρετεί το 
συμφέρον της Εταιρείας. 

ιστ. Τα βασικά κριτήρια σύμφωνα μετά οποία θα γίνεται 
η επιλογή του υλικού ή η απόφαση για την ανάθεση μιας 
εργασίας. 

ιζ. Την εγγύηση του Προμηθευτή ότιταπροσφερόμενα 
υλικά και εξαρτήματα και η μέθοδος κατασκευής και λει¬ 
τουργίας είναι απαλλαγμένα από κάθε δικαίωμα τρίτου 

που θα βασίζεται στις σχετικές διατάξεις της Ελληνικής ή 
Αλλοδαπής Νομοθεσίας, περί προστασίας της πνευματι¬ 
κής και βιομηχανικής ιδιοκτησίας, καθώς και των διπλω¬ 
μάτων ευρεσιτεχνίας που εκδίδονται υπέρ τρίτων. Αυτός 
θα ευθύνεται σε αποκατάσταση οποιοσδήποτε θετικής 
και αποθετικής ζημίας που θα υποστεί η Εταιρεία από 
τυχόν προβολή τέτοιων δικαιωμάτων τρίτων. 

ιη. Το δικαίωμα επίσκεψης στις εγκαταστάσεις του 
προμηθευτή ή εργολάβου για διαπίστωση της δυνατότη¬ 
τάς του να ανταποκριθεί στις απαιτήσειςτης Εταιρείας. 

2. α. Για προσφορά υπηρεσιών φύλαξης ή καθαρισμού 
περιγράφονται πλήρως οι χώροι, οι εργασίες και οι ειδι¬ 
κές απαιτήσεις για κάθε περίπτωση. 

β. Γ ια παροχή υπηρεσιών Συμβούλου θα προσδιορίζο¬ 
νται επιπλέον: 

ί. Το περιεχόμενο του έργου. 

ϋ. Τα παραδοτέα τεύχη Συμβούλου 

ίϋ. Το Χρονοδιάγραμμα υλοποίησης. 

ιν. Ειδικές υποχρεώσεις του Συμβούλου. 

ν. Υποχρεώσεις της Εταιρείας. 

νί. Τα κριτήρια της τεχνικής και της οικονομικής αξιολό¬ 
γησης και ο τρόπος της τελικής κατάταξης των προσφο¬ 
ρών. 

νϋ. Τα έγγραφα που θα αποτελέσουν αναπόσπαστο μέ¬ 
ρος της Σύμβασης. 

3. Η διακήρυξη δημοσιεύεται απαραίτητα στον ημερή¬ 
σιο οικονομικό τύπο, για προμήθειες άνω των 8.000.000 
δραχ., σε αριθμό και συχνότητα εκδόσεωνπου ορίζεται α¬ 
πό τον Επικεφαλής της αρμόδιας Εταιρικής Μονάδας. Σε 
κάθε περίπτωση γίνεται ενημέρωση για τη διενέργεια του 
διαγωνισμού σε όλους τους προμηθευτές, οι οποίοι περι¬ 
λαμβάνονται στον πίνακα των εγκεκριμένων προμηθευ¬ 
τών της αρμόδιας Εταιρικής Μονάδας. 

4. Μετά την δημοσίευση της διακήρυξης οποιαδήποτε 
τυχόν διευκρίνιση στους όρους της διακήρυξης ζητείται 
και δίδεται μόνο εγγράφως. 

Άρθρο 6 

Προσόντα και δικαιολογητικά συμμετοχής 

1. Οι συμμετέχοντες στους διαγωνισμούς, κατά την κρί¬ 
ση του αρμόδιου κάθε φορά Εταιρικού οργάνου, ανάλο¬ 
γα με το ύψος της δαπάνης και το είδος της προμήθειας, 
υποβάλλουν, μαζί με την προσφορά τους, τα εξής δικαιο- 
λογητικά: 

α. Οι Ελληνες πολίτες: 

(1) Εγγύηση συμμετοχής στο διαγωνισμό. 

(2) Απόσπασμα ποινικού μητρώου, έκδοσης του τελευ¬ 
ταίου τριμήνου, από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της ε¬ 
παγγελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής 
Αρχής, έκδοσης του τελευταίου εξαμήνου, από το οποίο 
να προκύπτει ότι δεν τελούν υπό πτώχευση, εκκαθάριση, 
αναγκαστική διαχείριση, πτωχευτικό συμβιβασμό ή άλλη 
ανάλογη κατάσταση και επίσης ότι δεν τελούν υπό διαδι¬ 
κασία κήρυξης σε πτώχευση ή έκδοσης απόφασης ανα¬ 
γκαστικής εκκαθάρισης ή αναγκαστικής διαχείρισης ή 
πτωχευτικού συμβιβασμού ή υπό άλλη ανάλογη διαδικα¬ 
σία. 

(4) Πιστοποιητικό που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενή¬ 
μεροι ως προς τις υποχρεώσεις τους που αφορούν τις 
εισφορές κοινωνικής ασφάλισης και ως προς τις φορο¬ 


λογικές υποχρεώσεις τους κατά την ημερομηνία διενέρ¬ 
γειας του διαγωνισμού. 

Σε περίπτωση εγκατάστασής τους στην αλλοδαπή, τα 
δικαιολογητικάτωνπαραπάνω εδαφίων (3) και (4) εκδίδο- 
νται με βάση την ισχύουσα νομοθεσία της χώρας που εί¬ 
ναι εγκατεστημένοι, από την οποία και εκδίδεται το σχετι¬ 
κό πιστοποιητικό. 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ'αυτό και το ειδι¬ 
κό επάγγελμά τους ή βεβαίωση άσκησης επαγγέλματος 
από αρμόδια Δημόσια Αρχή ή Αρχή Τοπικής Αυτοδιοίκη¬ 
σης για όσους ασκούν γεωργικό ή κτηνοτροφικό επάγ¬ 
γελμα, που θα έχουν εκδοθείτο πολύ έξι (6) μήνες πριν 
από την διενέργεια του διαγωνισμού. 

β. Αλλοδαποί: 

(1) Εγγύηση συμμετοχής στον διαγωνισμό. 

(2) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της Χώρας εγκατάστασής 
τους, από το οποίο να προκύπτει ότι δεν συντρέχουν οι 
περιπτώσεις (3) και (4) του εδαφίου α του παρόντος άρ¬ 
θρου. 

(3) Πιστοποιητικό της αρμόδιας Αρχής της Χώρας ε¬ 
γκατάστασής τους, περί εγγραφής τους στα μητρώα του 
οικείου Επιμελητηρίου ή σε ισοδύναμες διεπαγγελματι- 
κές οργανώσεις. 

γ. Τα νομικά πρόσωπα ημεδαπά ή άλλοδαπά: 

Τα παραπάνω δικαιολογητικά των εδαφίων (α) και (β) ε¬ 
κτός του αποσπάσματος ποινικού μητρώου ή του ισοδύ¬ 
ναμου προςτούτο εγγράφου. 

δ. Οι Συνεταιρισμοί: 

(1) Τα δικαιολογητικά των περιπτώσεων (1), (3) και (4) 
του εδ. α του παρόντος άρθρου. 

(2) Βεβαίωση εποπτεύουσας Αρχής ότι ο Συνεταιρι¬ 
σμός λειτουργεί νόμιμα. 

ε. Οι ενώσεις προμηθευτών που υποβάλλουν κοινή προ¬ 
σφορά: 

Τα παραπάνω κατά περίπτωση δικαιολογητικά, για κά¬ 
θε προμηθευτή που συμμετέχει στην ένωση,. 

2. Τα παραπάνω δικαιολογητικά, εκτός από την εγγύη¬ 
ση συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί σε προγενέστερο 
χρόνο στην υπηρεσία και δεν έχει λήξει η ισχύς τους θα γί¬ 
νεται δε ρητή μνεία στην προσφορά σχετικά με αυτό. 

3. Εφόσον οι προμηθευτές συμμετέχουν στους διαγω¬ 
νισμούς με αντιπρόσωπό τους,υποβάλλουν μαζί με την 
προσφορά παραστατικό εκπροσώπησης. 

4. Εάν σε κάποια Χώρα δεν εκδίδονται τα παραπάνω έγ¬ 
γραφα, ή δεν καλύπτουν όλες τις παραπάνω περιπτώ¬ 
σεις, μπορούν να αντικατασταθούν από υπεύθυνη δήλω¬ 
ση του προμηθευτή που γίνεται ενώπιον δικαστικής ή δι¬ 
οικητικής αρχής ή συμβολαιογράφου της χώρας που έχει 
την έδρα του ο προμηθευτής ή της Ελλάδας. 

Άρθρο 7 

Εγγύηση συμετοχής στο διαγωνισμό 

1. Σε περίπτωση που ο Επικεφαλής της αρμόδιας Εται¬ 
ρικής Μονάδας κρίνει αναγκαία την κατάθεση εγγυητικής 
συμμετοχής, τότε αυτό αναφέρεται στην διακήρυξη στην 
οποία και ορίζεται ο τύπος και το ύψος της. 

2. Η παραπάνω ρύθμιση δεν επηρεάζει την εφαρμογή 
των διατάξεων της Ελληνικής νομοθεσίας περί προσυμ- 
βατικής ευθύνης (ευθύνη έκτων διαπραγματεύσεων). 

3. Τύποι εγγυήσεων είναι: 

α. Γραμμάτιο σύστασης παρακαταθήκης του Ταμείου 
Παρακαταθηκών και Δανείων. 

β. Εγγυητική επιστολή Τράπεζας αποδεκτής από την Ε¬ 
ταιρεία Ελληνικής ή ξένης με υποκατάστημα στην Ελλάδα. 

γ. Εγγυητική επιστολή άλλου Ιδρύματος ή Οργανισμού 
που έχει το δικαίωμα έκδοσης εγγυητικών επιστολών 
στην Ελλάδα. 

4. Η εγγύηση συμμετοχής επιστρέφεται στον προμη¬ 
θευτή στον οποίο κατακυρώθηκε ο διαγωνισμός μετά την 
κατάθεση της εγγύησης καλής εκτέλεσης. 

5. Εγγυήσεις των λοιπών μετασχόντων στον διαγωνι¬ 
σμό, επιστρέφονται μέσα σε εύλογο χρόνο από την κατα- 
κύρωση της προμήθειας. 

6. Αν συντρέχουν ειδικοί λόγοι, η Εταιρεία μπορεί να ζη¬ 
τήσει στην διακήρυξη τύπο εγγύησης διαφορετικό από 
τους ανωτέρω. 

7. Έντοκα γραμμάτια Δημοσίου. 

α. Οι τίτλοι των εντόκων γραμματίων και των ομολόγων 
του Δημοσίου γίνονται δεκτοί στην ονομαστική τους αξία, 
ως εγγύηση συμμετοχής στους διαγωνισμούς. 

β. Σε περίπτωση που συντρέχουν οι οριζόμενες στον 
παρόντα Κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του Δημοσίου στην αξία που αντιπροσωπεύουν και 
τον χρόνο της εκποίησής τους. 

γ. Η επιστροφή των εντόκων γραμματίων ή των ομολό¬ 
γων του Δημοσίου γίνεται με παραλαβή τούτων από τον 
δικαιούχο ή εξουσιοδοτημένο εκπρόσωπό τους με την 
υπογραφή σχετικού αποδεικτικού παραλαβής. 

Άρθρο 8 

Διάρκεια Σύμβασης 

1. Οι προμήθειες των υλικών και των υπηρεσιών προ¬ 
γραμματίζονται τουλάχιστον σε ετήσια βάση έως τριετή 
με αντίστοιχη διάρκεια των σχετικών συμβάσεων. Σε ειδι¬ 
κές περιπτώσεις και μετά από εισήγηση του Επικεφαλής 
της αρμόδιας Εταιρικής Μονάδας και έγκριση της Διοίκη¬ 
σης δύναται να ορισθεί σύμβαση μεγαλύτερης διάρκειας. 
Η δυνατότητα αυτή θα αναφέρεται στη διακήρυξη. 

2. Όταν από την διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
μπορεί να περιέχεται στην διακήρυξη, όρος περί ανα¬ 
προσαρμογής της τιμής. Στην περίπτωση αυτή πρέπει 
υποχρεωτικά να καθορίζεται στην διακήρυξη ο τύπος, ο 
τρόπος και οι προϋποθέσεις της αναπροσαρμογής. Στην 
περίπτωση αυτή ισχύουν και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
την διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

ε) Σε ειδικές περιπτώσεις κατά την κρίση της Εταιρείας, 
μπορεί να ορίζεται στην διακήρυξη όρος περί αναπρο¬ 


σαρμογής της τιμής ακόμη και αν το προβλεπόμενο χρο¬ 
νικό διάστημα παράδοσης των ειδών είναι μικρότερο των 
δώδεκα (12) μηνών. 

στ) Για την πληρωμή του επί πλέον ποσού που προκύ¬ 
πτει μετάτην αναπροσαρμογή, δεν απαιτείται σύναψη συ¬ 
μπληρωματικής σύμβασης. 

Άρθρο 9 

Υποβολή Προσφορών 

1. Οι διαγωνιζόμενοι πρέπει να καταθέσουν τις έγγρα¬ 
φες σφραγισμένες τεχνικές και οικονομικές προσφορές, 
σε χωριστούς φακέλλους στα γραφεία της αρμόδιας Ε¬ 
ταιρικής Μονάδας το αργότερο μέχρι την προθεσμία που 
καθορίζεται στην διακήρυξη. Οι προσφορές φυλάσσο¬ 
νται σε ειδικό μέρος, μέχριτηνημερομηνίαλήξεωςπαρα- 
λαβής προσφορών. 

2. Γίνονται αποδεκτές έγγραφες προσφορές που στέλ¬ 
νονται ταχυδρομικώς και παραλαμβάνονται από την αρ¬ 
μόδια Εταιρική Μονάδα μετά την λήξη της προθεσμίας 
και μέχρι την έναρξη της διαδικασίας αποσφράγισης των 
προσφορών, με την απαραίτητη προϋπόθεση ότι θα φέ¬ 
ρουν ταχυδρομική σφραγίδα μέχρι και της ημερομηνίας 
λήξεως της προθεσμίας. 

3. Στον φάκελλο κάθε προσφοράς πρέπει να αναγρά¬ 
φονται ευκρινώς: 

α) η λέξη «Προσφορά» 

β) ο πλήρης τίτλος της αρμόδιας υπηρεσίας που διε¬ 
νεργεί την προμήθεια. 

γ) ο αριθμός της διακήρυξης. 

δ) η ημερομηνία διενέργειας του διαγωνισμού. 

ε) τα στοιχεία του αποστολέα. 

4. Προσφορές που υποβάλλονται μετάτην καθορισμέ¬ 
νη μέρα διενέργειας του διαγωνισμού δενλαμβάνονται υ¬ 
πόψη, θεωρούνται εκπρόθεσμες, εκτός των προσφορών 
που ελήφθησαν σύμφωνα με τα οριζόμενα στην παρ. 2 
του παρόντος άρθρου, και επιστρέφονται χωρίς να απο- 
σφραγισθούν. 

5. Παράταση προθεσμίας υποβολής προσφορών μπο¬ 
ρεί να δοθεί από τον επικεφαλής της αρμόδιας Εταιρικής 
Μονάδας, μία φορά, και μόνο πριν από την εκπνοή της αρ¬ 
χικής προθεσμίας που έχειτεθεί απάτην διακήρυξη. Η χο¬ 
ρηγούμενη παράταση δημοσιοποιείται με τον ίδιο τρόπο 
δημοσιοποιήσεως της διακήρυξης και δεν μπορεί να υ¬ 
περβαίνει το ήμισυ της αρχικής προθεσμίας υποβολής 
προσφορών. 

Άρθρο 10 

Προσφορά Ενώσεων Προμηθευτών 

1. Η ένωση προμηθευτών υποβάλλει κοινή προσφορά, 
η οποία υπογράφεται υποχρεωτικά είτε από όλους τους 
προμηθευτές που αποτελούν την ένωση,είτε από εκπρό¬ 
σωπό τους εξουσιοδοτημένο με συμβολαιογραφική πρά¬ 
ξη. Στην προσφορά απαραιτήτως πρέπει να αναγράφεται 
η ποσότητα του υλικού ή το μέρος αυτού που αντιστοιχεί 
στον καθένα στο σύνολο της προσφοράς. 

2. Με την υποβολή της προσφοράς κάθε μέλος της έ¬ 
νωσης ευθύνεται εις ολόκληρο. Σε περίπτωση κατακύρω- 
σης ή ανάθεσης της προμήθειας, η ευθύνη αυτή εξακο¬ 
λουθεί μέχρι πλήρους εκτέλεσης της σύμβασης. 

3. Σε περίπτωση που εξ αιτίας ανικανότητας για οποιο- 
δήποτε λόγο ή ανωτέρας βίας, μέλος της ένωσης δεν 
μπορεί να ανταποκριθεί στις υποχρεώσεις της ένωσης 
κατά τον χρόνο αξιολόγησης των προσφορών, τα υπόλοι- 

πα μέλη συνεχίζουν να έχουν την ευθύνη ολόκληρης της 
κοινής προσφοράς με την ίδια τιμή. 

Εάν η παραπάνω ανικανότητα προκόψει κατά τον χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και τους ίδιους όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικατάσταση. 

Άρθρο 11 

Αποσφράγιση Προσφορών 

1. Η αποσφράγιση των προσφορών γίνεται από την Επι¬ 
τροπή Αποσφράγισης στην καθορισμένη από την διακή¬ 
ρυξη ημερομηνία. 

Τον αριθμό των μελών της Επιτροπής, που πάντως δεν 
μπορεί να είναι μικρότερος των τριών, ορίζει, ανάλογα με 
το είδος και το ύψος της Προμήθειας ο Επικεφαλής της 
αρμόδιος Εταιρικής Μονάδας, που πάντως δεν μπορεί να 
είναι μικρότερος των τριών. 

Μετά την αποσφράγιση, οι προσφορές μονογράφονται 
από τα μέλη της Επιτροπής, και παραδίδονται με πρακτι¬ 
κό στον Επικεφαλής της αρμόδιας Εταιρικής Μονάδας. 

2. Αν κατά το χρόνο της αποσφράγισης δεν έχουν συ¬ 
γκεντρωθεί τουλάχιστον τρεις (3) προσφορές, η απο¬ 
σφράγιση δεν πραγματοποιείται. Οι αρμόδιες Υπηρεσίες 
επικοινωνούν τηλεφωνικά και γραπτά (ΤΕΕΕΧ ή ΡΑΧ) με 
γνωστούς Προμηθευτές γιατυχόν συγκέντρωση συμπλη¬ 
ρωματικών προσφορών. 

Αν εντός (5) πέντε εργάσιμων ημερών δεν υπάρξουν θε¬ 
τικά αποτελέσματα, γίνεται ανάλογη εισήγηση προς τον 
Επικεφαλής της αρμόδιας Εταιρικής Μονάδας και λαμ- 
βάνεται απόφαση. 

Ο Επικεφαλής της αρμόδιας Εταιρικής Μονάδας ανά¬ 
λογα με την αιτιολόγηση αποφασίζει την έγκριση της α¬ 
ποσφράγισης όσων προσφορών κατατέθηκαν ή την επα¬ 
νάληψη του διαγωνισμού. 

3. Εάν δεν υπάρξει καμία ανταπόκριση, παρά τις προ¬ 
σπάθειες συγκέντρωσης προσφορών, τότε η προμήθεια 
του υλικού ή η ανάθεση της εργασίας γίνεται απ’ ευθείας 
από οποιαδήποτε πηγή τελικά εντοπισθεί, με απόφαση 
του Επικεφαλής της αρμόδιας Εταιρικής Μονάδας. 

4. Η Αποσφράγιση των προσφορών γίνεται στην περί¬ 
πτωση ανοικτού διαγωνισμού δημόσια, στην περίπτωση 
δε κλειστού διαγωνισμού παρουσία μόνο αυτών που κλή¬ 
θηκαν και υπέβαλαν προσφορά. Οι προμηθευτές μπο¬ 
ρούν να παρίστανται αυτοπροσώπως ή διάτων νομίμως ε¬ 
ξουσιοδοτημένων εκπροσώπων τους. 

Όσοι δικαιούνται κατά τα παραπάνω να παρευρίσκο- 
νται στην διαδικασία αποσφράγισης των προσφορών 
λαμβάνουν γνώση των συμμετασχόντων στον διαγωνισμό 
καθώς επίσης και των τιμών που προσφέρθηκαν. 

Άρθρο 12 
Προσφορές 

1. Οι προσφορές δεν πρέπει να φέρουν ξέσματα, σβη¬ 
σίματα, διαγραφές, προσθήκες, διορθώσεις. Εάν υπάρ¬ 
χει στην προσφορά οποιαδήποτε διόρθωση, αυτή πρέπει 
να είναι καθαρογραμμένη και μονογραμμένη από τον 
προσφέροντα, το δε αρμόδιο όργανο παραλαβής και α¬ 
ποσφράγισης των προσφορών πρέπει κατά τον έλεγχο να 
καθαρογράψει την τυχόν διόρθωση και να μονογράψει 
και σφραγίσει αυτή. Η προσφορά απορρίπτεται όταν υ¬ 
πάρχουν σ’ αυτήν διορθώσεις που την καθιστούν ασαφή, 


κατά την κρίση του οργάνου αξιολόγησης των προσφο¬ 
ρών. 

2. Ο προσφέρων θεωρείται ότι αποδέχεται πλήρως και 
ανεπιφυλάκτως όλουςτους όρουςτης διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή, πρέπει ο προσφέρων να 
αναφέρει στην προσφορά του τους όρους της προσφο¬ 
ράς που είναι διαφορετικοί από τους όρους της διακήρυ¬ 
ξης, προκειμένου να αξιολογηθούν. Μετά την κατάθεση 
της προσφοράς, δεν γίνεται αποδεκτή, αλλά απορρί¬ 
πτεται ως απαράδεκτη, κάθε διευκρίνιση, τροποποίηση ή 
απόκρουση του όρου της διακήρυξης ή της πρόσκλησης 
ή της προσφοράς. Διευκρινίσεις δίδονται μόνον όταν ζη¬ 
τούνται, από το αρμόδιο Εταιρικό όργανο. Σημειώνεται 
ότι, από τις διευκρινίσεις που δίνονται σύμφωνα με τα 
παραπάνω, λαμβάνονται υπόψη μόνο εκείνες που αναφέ- 
ρονται στα σημεία που ζητήθηκαν. 

Άρθρο 13 

Χρόνος ισχύος των Προσφορών 

Στη διακήρυξη πρέπει να αναφέρεται ότι οι προσφορές 
ισχύουν και δεσμεύουν τους προμηθευτές για 60 τουλά¬ 
χιστον ημέρες από την επομένη της προθεσμίας υποβο¬ 
λής προσφορών, εκτός αν ορίζεται διαφορετικά. 

Η ισχύς της προσφοράς μπορεί να παρατείνεται εφό¬ 
σον ζητηθεί από το αρμόδιο εταιρικό όργανο πριν από την 
λήξη της για χρονικό διάστημα ίσο με το της διακήρυξης 
κατ' ανώτατο όριο και την σύμφωνη γνώμη των συμμετε- 
χόντων. 

Άρθρο 14 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές, ούτε επιτρέπονται τροποποιήσεις ή διορθώσεις επί 
των παραληφθεισών προσφορών. Σε περίπτωση υποβο¬ 
λής τους απορρίπτονται ως απαράδεκτες. 

Άρθρο 15 

Δείγματα 

1. Κάθε φορά που η διακήρυξη του διαγωνισμού απαιτεί 
τη διάθεση δειγμάτων των προσφερομένων υλικών, αυτά 
παραδίδονται σύμφωνα με τον καθοριζόμενο στην διακή¬ 
ρυξη τρόπο και χρόνο. 

2. Σε περίπτωση πού η Εταιρεία διαθέσει προς τους 
προσφέροντες σχέδια, σήματα ή οποιαδήποτε άλλα βοη¬ 
θήματα και υλικά, αυτά πρέπει να επιστραφούν και δεν 
μπορούν να χρησιμοποιηθούν για άλλο σκοπό. 

3. Η αρμόδια Εταιρική Μονάδα αποφασίζει αν η αξιολό¬ 
γηση των δειγμάτων θα γίνει στο γραφεία της ή και σε 
επίσημους φορείς που εκτελούν ποιοτικούς ελέγχους. 

4. Κάθε δείγμα ανάλογα με την φύση τού προς προμή¬ 
θεια υλικού, πρέπει να είναι σε ποσότητα ή μέγεθος από¬ 
λυτα επαρκές για την σχετική μηχανική, χημική ή μακρο¬ 
σκοπική εξέταση ή πρακτική δοκιμασία. 

5. Εφόσον η προμήθεια του υλικού γίνεται με βάση 
εταιρικά δείγματα, οι ενδιαφερόμενοι μπορούν να λαμβά¬ 
νουν γνώση του δείγματος αυτού κατά το διάστημα της 
προθεσμίας που ορίζεται από την διακήρυξη ή την πρό¬ 
σκληση, είτε με απλή μακροσκοπική εξέταση αυτού από 
τους ενδιαφερομένους, είτε με λήψη αντιγράφου ή απει¬ 
κόνισης αυτού, με δική τους μέριμνα και ευθύνη εντός 
των εταιρικών χώρων. 

6. Τα δείγματα παραλαμβάνονται από την Εταιρεία, για 
να χρησιμοποιηθούν κατά το στάδιο των ελέγχων ή της α¬ 
ξιολόγησης και επιστρέφονται μετά το πέρας της παρα¬ 
λαβής των υλικών, εφόσον λόγω της φύσης τους δεν κα- 
ταστρέφονται κατά την διαδικασία των ελέγχων. 

7. Η αξία των δειγμάτων βαρύνει τους προμηθευτές και 
δεν καταβάλλεται. 

Άρθρο 16 

Προσφερόμενη τιμή 

1. Με την προσφορά, η τιμή του προς προμήθεια υλικού 
δίνεται ανά μονάδα, ή όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός από το ΦΠΑ, για 
παράδοση του υλικού στον τόπο και με τον τρόπο που 
προβλέπεται στην διακήρυξη. 

2. Η προσφερόμενη τιμή δίδεται σε δραχμές ή σε συνάλ¬ 
λαγμα κατά τα καθοριζόμενα κάθε φορά στη διακήρυξη. 

3. Προσφορά για εγχώριο προϊόν που περιέχει τιμή σε 
συνάλλαγμα απορρίπτεται ως απαράδεκτη. 

4. Προσφορά που θέτει όρο αναπροσαρμογής, χωρίς 
αυτό να προβλέπεται από την διακήρυξη, απορρίπτεται 
ως απαράδεκτη. 

5. Εφόσον από την προσφορά δεν προκύπτει με σαφή¬ 
νεια η προσφερόμενη τιμή, η προσφορά απορρίπτεται ώς 
απαράδεκτη, με απόφαση του αρμόδιου Επικεφαλής Ε¬ 
ταιρικής Μονάδας, ύστερα από γνωμοδότηση του αρμο¬ 
δίου για την αξιολόγηση των προσφορών οργάνου. 

6. Για την σύγκριση των προσφορών, οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
μέση τιμή ΡΙΧΙΝΟ του Επίσημου Δελτίου Συναλλαγμάτων 
έναντι δραχμής (Ελεύθερη σύγκριση ΡΙΧΙΝΟ της Διατρα¬ 
πεζικής Αγοράς) κατά την ημερομηνία αποσφράγισης 
του διαγωνισμού. 

Άρθρο 17 

Ενστάσεις 

1. Ενστάσεις κατά της διακήρυξης. 

α. Κάθε ενδιαφερόμενος να συμμετάσχει σε διαγωνισμό 
προμήθειας μπορεί να υποβάλει ένσταση κατά της διακή¬ 
ρυξης αυτού. Η ένσταση υποβάλλεται εγγράφως στην αρ¬ 
μόδια για την διενέργεια του διαγωνισμού Εταιρική Μονάδα 
και εξετάζεται από την αρμόδια Επιτροπή διενέργειας του 
διαγωνισμού που εισηγείται σχετικά στον Επικεφαλής της 
αρμόδιας Εταιρικής Μονάδας, ο οποίος εκδίδει την απόφα¬ 
ση του το αργότερο τρεις (3) εργάσιμες ημέρες πριν από 
την καταληκτική ημερομηνία υποβολής των προσφορών. Η 
απόφαση είναι αμετάκλητη και οι ενιστάμενοι μπορούν να 
λάβουν γνώση αυτής με φροντίδα τους. 

β. Ενστάσεις κατά της διακήρυξης του διαγωνισμού ε¬ 
ξετάζονται μόνον εφόσον έχουν υποβληθεί μέσα στο 
πρώτο ήμισυ του χρονικού διαστήματος από της δημοσί¬ 
ευσης της διακήρυξης ή προκειμένου περί κλειστού δια¬ 
γωνισμού, από της αποστολής αυτής, μέχρι της ημερο¬ 
μηνίας υποβολής των προσφορών, άλλως δεν λαμβάνο- 
νται υπόψη. 

Στον καθορισμό του διαστήματος αυτού συνυπολογίζο¬ 
νται και οι ημερομηνίες της δημοσίευσης ή αποστολής 
της διακήρυξης και της υποβολής των προσφορών και σε 
περίπτωση κλάσματος θεωρείται ολόκληρη ημέρα. 

2. Ενστάσεις για προσφορές που κρίθηκαν τυπικά μη α¬ 
ποδεκτές 

α. Από την Επιτροπή Αποσφράγισης των προσφορών 


γνωστοποιούνται εγγράφως, με συστημένη επιστολή ή 
τηλετύπημα ή τηλεμοιοτυπία/ΕΑΧ, σε όλους τους διαγω- 
νιζόμενους, που η προσφορά τους κρίθηκε «τυπικά μη α¬ 
ποδεκτή», οι λόγοι της απόρριψής τους. 

Η γνωστοποίηση αυτή μπορεί να γίνει και με ενυπόγρα¬ 
φο δήλωση των διαγωνιζομένων ή των εκπροσώπων τους 
επί της προσφοράς των ότι έλαβαν γνώση των λόγων της 
τυπικής απόρριψης αυτής. 

β. Οι εν λόγω διαγωνιζόμενοι και μόνον αυτοί δικαιού¬ 
νται, κατά την διάρκεια διεξαγωγής του ίδιου του διαγω¬ 
νισμού και μέχρι την επομένη εργάσιμη ημέρα, να υποβά¬ 
λουν εγγράφως σχετική ένσταση, που θα απευθύνεται 
στην αρμόδια για τη διενέργεια του διαγωνισμού Εταιρι¬ 
κή Μονάδα και μόνο για τους λόγους απόρριψής τους. 

γ. Επίτων ενστάσεων αυτών, οιοποίες δεν επιφέρουν α¬ 
ναβολή ή διακοπή του διαγωνισμού, η αρμόδια Επιτροπή 
διενέργειας του διαγωνισμού εισηγείται σχετικά στον Ε¬ 
πικεφαλής της αρμόδιας Εταιρικής Μονάδας, ο οποίος α- 
ποφαίνεται οριστικά και αμετάκλητα με απόφασή του, της 
οποίας μπορούν να λάβουν γνώσει οι ενιστάμενοι με φρο¬ 
ντίδα τους. 

3. Ενστάσεις κατά της συμμετοχής προμηθευτών στον 
διαγωνισμό. 

α. Διαγωνιζόμενος μπορεί να υποβάλει ένσταση κατά 
της συμμετοχής άλλου διαγωνιζομένου στον διαγωνισμό 
κατά την διάρκεια διεξαγωγής του ίδιου του διαγωνισμού 
και μέχρι την επομένη εργάσιμη ημέρα. 

β. Η ένσταση υποβάλλεται εγγράφως στην αρμόδια για 
την διενέργεια του διαγωνισμού Εταιρικής Μονάδας και 
κοινοποιείται υποχρεωτικά σ'αυτόν περί του οποίου στρέ¬ 
φεται. 

γ. Η ένσταση αυτή δεν επιφέρει αναβολή - διακοπή του 
διαγωνισμού, αλλά εξετάζεται κατά την αξιολόγηση των 
αποτελεσμάτων του διαγωνισμού από την Επιτροπή διε- 
νέργειαςτου διαγωνισμού, που γνωμοδοτεί, αποφαίνεται 
δε επ’ αυτής οριστικά και αμετάκλητα ο Επικεφαλής της 
αρμόδιας Εταιρικής Μονάδας. 

δ. Οι ενιστάμενοι μπορούν να λάβουν γνώσει της από¬ 
φασης με φροντίδα τους. 

4. Ενστάσεις κατά της νομιμότητας διενέργειας του δια¬ 
γωνισμού (ανοικτού ή κλειστού). 

α. Ο διαγωνιζόμενος μπορεί να υποβάλει ένσταση κατά 
της νομιμότητας διενέργειας του διαγωνισμού έως και 
την κατακυρωτική απόφαση, μέσα σε χρονικό διάστημα 5 
ημερών από την αποστολή της σχετικής απόφασης στους 
ενδιαφερομένους με οποιοδήποτε μέσο. 

Στον κλειστό διαγωνισμό δικαίωμα ένστασης στην περί¬ 
πτωση αυτή έχουν μόνον όσοι επιλέχθηκαν να υποβάλουν 
προσφορά. 

β. Η ένσταση υποβάλλεται εγγράφως στην αρμόδια για 
την διενέργεια του διαγωνισμού Εταιρική Μονάδα. 

γ. Η ένσταση αυτή δεν επιφέρει αναβολή-διακοπή του 
διαγωνισμού, αλλά εξετάζεται κατά την αξιολόγηση των 
αποτελεσμάτων του διαγωνισμού απο την Επιτροπή διε¬ 
νέργεια και διαγωνισμού που γνωμοδοτεί, αποφαίνεται 
δε επ'αυτής οριστικά και αμετάκλητα ο επικεφαλής της 
αρμόδιας Εταιρικής Μονάδας. 

δ. Οι ενιστάμενοι μπορούν να λάβουν γνώση της από¬ 
φασης με φροντίδα τους. 

Άρθρο 18 

Αξιολόγηση Προσφορών - Κατακύρωση 

1. Οι αποσφραγισμένες προσφορές παραδίδονται στην 

αρμόδια Επιτροπή αξιολόγησης, όπως αυτή καθορίζεται 
κάθε φορά από τη Διοίκηση ή τον Επικεφαλής της αρμό¬ 
διος Εταιρικής μονάδας ,που συντάσσει «ΕΙΣΗΓΗΤΙΚΗ 
ΕΚΘΕΣΗ ΠΡΟΜΗΘΕΙΑΣ ΥΛΙΚΟΥ» την οποία διαβιβάζει 
στον αρμόδιο Επικεφαλής της Εταιρικής Μονάδας . Στη 
σύνταξη της Εισηγητικής Εκθεσης και για την αξιολόγηση 
των προσφορών λαμβάνονται υπ'όψη κυρίως τα παρακά¬ 
τω στοιχεία: 

α. Όταν για την τελική επιλογή του προμηθευτή, κριτή¬ 
ριο είναι μόνον η χαμηλότερη τιμή: 

(1) Η συμφωνία της προσφοράς προς τους όρους και 
τις τεχνικές προδιαφραφές της διακήρυξης και της πρό¬ 
σκλησης. 

(2) Ο ανταγωνισμός που αναπτύχθηκε. 

(3) Η προσφερόμενη τιμή σε σχέση με τιμές που προ- 
σφέρθηκαν σε προηγούμενους διαγωνισμούς και την 
τρέχουσα στην αγορά τιμή, γιά όμοιο ή παρεμφερές υλι¬ 
κό. 

Η κατακύρωση τελικά γίνεται στον προμηθευτή με την 
χαμηλότερη τιμή, εκ των προμηθευτών των οποίων οι 
προσφορές έχουν κριθεί ως αποδεκτές με βάση τις τεχνι¬ 
κές προδιαγραφές και τους όρους της διακήρυξης. 

Ισότιμες θεωρούνται οι προσφορές με την αυτή ακρι¬ 
βώς τιμή και που είναι σύμφωνες με τους όρους και τις τε¬ 
χνικές προδιαφραφές της διακήρυξης και της πρόσκλη¬ 
σης. 

β. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. 

(1) Η τιμή. 

(2) Οι όροι πληρωμής. 

(3) Το κόστος εγκατάστασης,εκπαίδευσης, λειτουργίας 
και συντήρησης, όταν και όπως αυτά καθορίζονται συ¬ 
γκεκριμένα στην διακήρυξη. 

(4) Η συμφωνία των προσφερομένων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στην διακήρυξη. 

(5) Η λειτουργικότητα και η αποδοτικότητα των υλικών 
με βάση τις τεχνικές απαιτήσεις της διακήρυξης. 

(6) Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται απο την Εταιρεία. 

(7) Η παρεχόμενη εγγύηση καλής λειτουργίας ή διατή¬ 
ρησης. 

(8) Η ποιότητα της εξυπηρέτησης (δΕΠνίΘΕ) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

(9) Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μέρους του 
προμηθευτή, για την τεχνική υποστήριξη των ειδών. 

(10) Ο χρόνος παράδοσης των υλικών εφόσον η υπηρε¬ 
σία αποφαίνεται αιτιολογημένα ότι τούτο ασκεί επιρροή 
στην προμήθεια. 

(11) Κάθε άλλο στοιχείο ανάλογα με την φύση των υπό 
προμήθεια υλικών ή και των ιδιαιτέρων αναγκών της Εται¬ 
ρείας. 

Γιατην επιλογή της συμφερότερης προσφοράς αξιολο¬ 
γούνται μόνο οι προσφορές που έχουν κριθεί ως τεχνικά 
αποδεκτές και σύμφωνες με τους λοιπούς όρους της Δια¬ 
κήρυξης. 

2. Με βάση την πιο πάνω Εισηγητική Εκθεση,ο Επικεφα¬ 
λής της αρμόδιας Εταιρικής Μονάδας ή το αρμόδιο εξου¬ 
σιοδοτημένο όργανο της Εταιρείας προβαίνει σε μια από 
τις ακόλουθες ενέργειες: 

α. Κατακυρώνει στον μειοδότη ή στον προμηθευτή που 


η προσφορά του είναι από τεχνοοικονομικής πλευράς 
συμφερότερη για την Εταιρεία. 

β. Κατακυρώνει σε περισσότερους μειοδότες, εφ'όσον 
αυτό είναι προς το συμφέρον της Εταιρείας και με την 
προϋπόθεση ότι αυτή η δυνατότητα είχε αναφερθεί στη 
διακήρυξη. 

γ. Κατακυρώνει σε άλλο προμηθευτή, μη μειοδότη, ε¬ 
φόσον η προσφορά του μειοδότη δεν ανταποκρίνεται 
στις συγκεκριμένες απαιτήσεις της διακήρυξης και γενι¬ 
κά δεν τηρεί τους όρους αυτής. 

3. Ο Επικεφαλής της αρμόδιας Εταιρικής Μονάδας, σε 
περίπτωση ισοτιμίας δύο ή περισσοτέρων προσφορών, έ¬ 
χει τη δυνατότητα να συνεχίσει το διαγωνισμό με πρό¬ 
σκληση των ισοτίμων προμηθευτών να υποβάλλουν νέα 
κλειστή προσφορά εντός 5 εργασίμων ημερών, που θα α- 
ναγράφειτην νέα τιμή τους, προκειμένου η ανάθεση να γί¬ 
νει στον μειοδότη ή στον προμηθευτή που η προσφορά 
του είναι από τεχνοοικονομικής πλευράς πλέον συμφέ- 
ρουσα για την εταιρεία. 

4. Στις περιπτώσεις διαγωνισμού προμηθειών προϋπο¬ 
λογισμού μέχρι 20.000.000 δρχ. η Επιτροπή Αποσφράγι¬ 
σης δύναται να ασκεί και τα καθήκοντα της Επιτροπής Α¬ 
ξιολόγησης. 

5. Η Διοίκηση κατά την κρίση της ορίζει ειδικές επιτρο¬ 
πές για αξιολόγηση προσφορών ιδιαίτερα σημαντικού εν¬ 
διαφέροντος και αξίας και τη διενέργεια διαπραγματεύ¬ 
σεων. 

Άρθρο 19 

Συνέχιση - Ακύρωση - Επανάληψη του Διαααγωνισμού 

1. Ανάλογα με τα αποτελέσματα της αρχικής αξιολόγη¬ 
σης των προσφορών ο Επικεφαλής της αρμόδιας Εταιρι¬ 
κής Μονάδας δικαιούται: 

α. Να συνεχίσει το διαγωνισμό μεταξύ προμηθευτών 
που θα έχουν επιλεγεί από την αρχική αξιολόγηση (δΙιοά 
ΙίεΙ), εφόσον τούτο εξυπηρετείτο εταιρικά συμφέροντα. 

β. Να ακυρώσει το διαγωνισμό με έγγραφη γνωστοποί¬ 
ηση στους συμμετάσχοντες. 

γ. Να επαναλάβει τον διαγωνισμό εξ αρχής. 

δ. Να προβεί σε απευθείας ανάθεση ή στη διαδικασία 
διαπραγμάτευσης μετά από έγκριση της Διοίκησης. 

ε. Να ματαιώσει την προμήθεια. 

- Τις ανωτέρω αρμοδιότητες (α) και (β) ασκεί ο επικεφα¬ 
λής της Εταιρικής Μονάδας σε διαγωνισμούς προϋπολο¬ 
γισμού μέχρι 20.000.000 δρχ., εκτός των αποθεματοποιη- 
μένων υλικών. Σε όλες τις άλλες περιπτώσεις ο επικεφα¬ 
λής εισηγείται στα ανώτερα ιεραρχικά κλιμάκια και 
αποφασίζει σχετικά η Διοίκηση της Εταιρείας, με βάσειτις 
εκάστοτε ισχύουσες εξουσιοδοτήσεις. 

2. Σε καμία περίπτωση δεν δημιουργείται υποχρέωση 
καταβολής από την Εταιρεία στους διαγωνιζομένους ο¬ 
ποιοσδήποτε αποζημίωσης για δαπάνες ή για άλλες θετι¬ 
κές ή αποθετικές ζημίες που τυχόν υπέστησαν από την 
συμμετοχή τους στον διαγωνισμό. 

Άρθρο 20 

Ανακοίνωση Κατακύρωση 

1. Στον προμηθευτή στον οποίο έγινε η κατακύρωση ή 
ανάθεση προμήθειας, αποστέλλεται σχετική ανακοίνωση 
με επιστολή, τηλεγράφημα, τηλετυπικό σήμα, τηλεμοιο- 
τυπία/ΡΑΧ. 

2. Με την ανακοίνωση η σύμβαση θεωρείται ως συνα- 

φθείσα, το δε έγγραφο της σύμβασης ή της παραγγελίας 
που ακολουθεί έχει αποδεικτικό μόνο χαρακτήρα, με την 
επιφύλαξη προσκόμισης εκ μέρους του προμηθευτή ό¬ 
λων των απαιτουμένων εγγράφων για την υπογραφή της 
σύμβασης ή της παραγγελίας και της εγγυητικής επιστο¬ 
λής καλής εκτέλεσης. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια υποχρεούται να προσέλθει εντός της 
προθεσμίας που ορίζει η ανακοίνωση για την υπογραφή 
της σύμβασης ή της παραγγελίας, προσκομίζοντας και 
την προβλεπόμενη εγγύηση καλής εκτέλεσης αυτής. 

4. Εάν η κατακύρωση ή ανάθεση γίνεται σε αλλοδαπό 
προμηθευτή, η ανακοίνωση απευθύνεται στον εκπρόσω¬ 
πο του στην Ελλάδα, εάν υπάρχει, σε αντίθετη δε περί¬ 
πτωση η ανακοίνωση στέλνεται στον αλλοδαπό προμη¬ 
θευτή. 

Άρθρο 21 

Αποκλεισμός Προμηθευτή από τη συμμετοχή 
σε διαγωνισμό 

Με έγγραφη απόφαση του Επικεφαλής της αρμόδιας Ε¬ 
ταιρικής Μονάδας μετά από εισήγηση της Επιτροπής Α¬ 
ξιολόγησης, μπορεί να αποκλειστεί από συγκεκριμένο 
διαγωνισμό, πριν ή κατά τη διάρκεια της διενέργειας αυ¬ 
τού, όπως και επί ορισμένο ή αόριστο χρονικό διάστημα 
από τον διαγωνισμό, προμηθευτής ο οποίος στο παρελ¬ 
θόν δεν εξεπλήρωσε τις υποχρεώσεις του σύμφωνα με 
τους όρους της σύμβασης με την Εταιρεία και με τις α¬ 
παιτήσεις των συναλλακτικών ηθών. 

Άρθρο 22 

Κυρώσεις σε βάρος μειοδότη αρνούμενου την 
υπογραφή σύμβασης 

1. Στην περίπτωση που ο Προμηθευτής στον οποίο κα¬ 
τακυρώθηκε ο διαγωνισμός δεν προσέλθει εντός της τα- 
χθείσας προθεσμίας για την υπογραφή της σύμβασης ή 
της παραγγελίας, κηρύσσεται υποχρεωτικά έκπτωτος α¬ 
πό την κατακύρωση ή ανάθεση που έγινε στο όνομα του 
και από κάθε δικαίωμα που απορρέει από αυτή και επι¬ 
βάλλονται σε βάρος του οι κυρώσεις που προβλέπει το 
άρθρο 31 του παρόντος Κανονισμού. 

2. Ο προμηθευτής δεν κηρύσσεται έκπτωτος όταν η 
σύμβαση δεν υπογράφτηκε με ευθύνη της Εταιρείας ή 
συντρέχουν πλήρως αποδεδειγμένοι λόγοι ανωτέρας 
βίας. 

Άρθρο 23 

Εγγύηση καλής εκτέλεσης της Σύμβασης 

1. Το ύψος της εγγύησης καλής εκτέλεσης όπου απαι¬ 
τείται αναφέρεται σε ποσοστό επί της συνολικής αξίας 
της προμήθειας, το οποίο καθορίζεται απο τον Επικεφα¬ 
λής της αρμόδιας Εταιρικής Μονάδας και αναφέρεται 
στην Διακήρυξη. 

2. Τύποι εγγυήσεων είναι: 

α. Γραμμάτιο σύστασης παρακαταθήκης του Ταμείου 
Παρακαταθηκών και Δανείων, που αναγράφει ότι αποτε¬ 
λεί εγγύηση καλής εκτέλεσης συγκεκριμένης σύμβασης. 

β. Εγγυητική επιστολή Ελληνικής Τράπεζας, ή Ξένης 
Τράπεζας με υποκαταστήματα στην Ελλάδα, αποδεκτή α¬ 
πό την Εταιρεία. 

γ. Εγγυτική επιστολή άλλου Ιδρύματος ή Οργανισμού 
που έχει δικαίωμα έκδοσης εγγυητικών επιστολών στην 
Ελλάδα και είναι αποδεκτά απο την Εταιρεία. 


3. Η εγγύηση κατατίθεται πριν ή κατά την υπογραφή της 
σύμβασης. 

4. Η επιστροφή της εγγύησης καλής εκτέλεσης γίνεται 
μετά την ποιοτική, ποσοτική και λειτουργική παραλαβή 
των υλικών ή την λήξη της σχετικής σύμβασης. 

5. Με την εγγυητική επιστολή το πιστωτικό ίδρυμα ανα¬ 
λαμβάνει την υποχρέωση να καταβάλλει ορισμένο ποσό 
με μόνη τη δήλωση εκείνου προς τον οποίο απευθύνεται, 
χωρίς να μπορεί να ερευνά, ούτε άν πράγματι υπάρχει ή 
αν είναι νόμιμη η απαίτηση, (κυρία οφειλή). 

Οι αναφερόμενες εγγυήσεις πρέπει κατά κύριο λόγο να 
περιλαμβάνουν: 
α. Την ημερομηνία έκδοσης, 
β. Τον εκδότη. 

γ. Την υπηρεσία προς την οποία απευθύνεται, 
δ. Τον αριθμό της εγγύησης, 
ε. Τοποσόνπου καλύπτει η εγγύηση, 
στ. Την πλήρη επωνυμία και την διεύθυνση του προμη¬ 
θευτή υπέρ του οποίου εκδίδεται η εγγύηση. 

ζ) Τη διάρκεια, η οποία θα είναι ανάλογη με την διάρκεια 
εκτέλεσης της προμήθειας, 
η. Τους όρους ότι: 

(1) Η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται της ένστασης της διζήσεως. 

(2) Το ποσό της εγγυήσης τηρείται στη διάθεση της υ¬ 
πηρεσίας που διενεργεί τον διαγωνισμό και θα καταβλη¬ 
θεί ολικά ή μερικά μέσα σε τρεις ημέρες μετά από απλή 
έγγραφη ειδοποίηση. 

(3) Σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

Άρθρο 24 

Προμήθειες σε Κλειστό Διαγωνισμό 

1. Προμήθειες υλικών ή υπηρεσιών με κλειστό διαγωνι¬ 
σμό είναι δυνατόν να γίνουν με τις παρακάτω προϋποθέ¬ 
σεις: 

α. Αν τα στοιχεία της αγοράς ή τα πρόσφατα ιστορικά 
στοιχεία δείχνουν ότι πραγματικά υπάρχει περιορισμένος 
αριθμός προμηθευτών ή εξειδικευμένων φορέων που εν- 
διαφέρονται ή που μπορούν να ανταποκριθούν στην πρό¬ 
σκληση για συμμετοχή. 

β. Αν ο χρόνος είναι καθοριστικός παράγων για την υ¬ 
λοποίηση του αιτήματος προμήθειας υλικών ή υπηρε¬ 
σιών. 

2. Η απόφαση διενέργειας κλειστού διαγωνισμού ανή¬ 
κει στον Επικεφαλής της αρμόδιας Εταιρικής Μονάδας ε¬ 
φόσον η δαπάνη δεν υπερβαίνει τα 8.000.000 δρχ. Για πο¬ 
σό ανώτερο των 8.000.000 δραχμών η απόφαση ανήκει 
στους αρμοδίους, σύμφωνα μετά κλιμάκιαεγκρίσεως δα¬ 
πανών. 

3. Οι προμήθειες που αφορούν α/φη, τεχνικό - αεροπο¬ 
ρικό υλικό, καύσιμα, εφόδια εδάφους, οχήματα πίστας, 
προϊόντα πληροφορικής και επικοινωνιών και τα ανταλ¬ 
λακτικά τους, διενεργούνται με κλειστό διαγωνισμό λόγω 
της φύσεως και των μεγάλων αριθμών παραγγελιών. Η 
λήψη προσφορών γίνεται και με ΡΑΧ, αφού ληφθούν ειδι¬ 
κά μέτρα για να διασφαλισθεί το απόρρητο των προσφο¬ 
ρών. 

4. Στην περίπτωση που η προμήθεια διενεργείται με 
κλειστό διαγωνισμό, ισχύουν αναλόγως όλα τα άρθρα 
του παρόντος ΚΑΝΟΝΙΣΜΟΥ ΠΡΟΜΗΘΕΙΩΝ εκτός της 
παραγράφου 1 του άρθρου 7. Για προμήθειες μέχρι 
8.000.000δρχ. δεν απαιτούνται τα δικαιολογητικά του άρ- 

θρου 6, όπως επίσης για τις προμήθειες τεχνικού αερο¬ 
πορικού υλικού ,καυσίμων, εφοδίων εδάφους, οχημάτων, 
τεχνικού υλικού , προϊόντων πληροφορικής και επικοινω¬ 
νιών και των ανταλλακτικών τους .ανεξαρτήτως της δα¬ 
πάνης. 

5. Στις προμήθειες με κλειστό διαγωνισμό καλούνται να 
συμμετάσχουν τουλάχιστον τέσσερις (4) προμηθευτές. 
Σε ειδικές περιπτώσεις ο αριθμός αυτός μπορεί να είναι 
μικρότερος με απόφαση του Επικεφαλής της αρμόδιας Ε¬ 
ταιρικής Μονάδας. 

Άρθρο 25 

Προμήθειες με Πρόχειρο Διαγωνισμό 

Ο Πρόχειρος διαγωνισμός επιλέγεται για προμήθεια ει¬ 
δών, των οποίων η κατ’ είδος ετήσια δαπάνη δεν υπερβαί¬ 
νει τα 8.000.000 δρχ. και διενεργείται από τριμελή επιτρο¬ 
πή με υποβολή εγγράφων προσφορών. 

Εγγύηση συμμετοχής και καλής εκτέλεσης μπορεί να 
ζητούνται κατά περίπτωση μετά από απόφαση του Επικε¬ 
φαλής της αρμόδιας Εταιρικής Μονάδας. 

Άρθρο 26 

Προμήθειες χωρίς Διαγωνισμό 

1. Προμήθειες χωρίς διαγωνισμό μπορούν να πραγμα¬ 
τοποιηθούν στις ακόλουθες περιπτώσεις: 

α. Εφόσον αποβεί άκαρπη η διενέργεια διαγωνισμού α¬ 
νοικτής ή κλειστής διαδικασίας. 

β. Στην περίπτωση έκτακτης και απρόβλεπτης ανάγκης 
αναπλήρωσης των αποθεμάτων μέχρις ότου διενεργηθεί 
νέος διαγωνισμός. Στην περίπτωση αυτή η προμήθεια γί¬ 
νεται απο τον προμηθευτή της πρόσφατης παραγγελίας 
ή από άλλον που συμμετείχε στον τελευταίο διαγωνισμό 
και η παραγγελόμενη ποσότητα μπορεί να καλύψει μόνο 
το χρονοκό διάστημα που απαιτείται μέχρι την παράδοση 
του υλικού αποτονπρομηθευτήπου κα κατακυρωθεί ο νέ¬ 
ος διαγωνισμός. Η αρμόδια Εταιρική Μονάδα σ’ αυτή την 
περίπτωση καταβάλλει προσπάθεια διατήρησης των ί¬ 
διων όρων του προηγούμενου διαγωνισμού . 

γ. Σε κάθε περίπτωση απρόβλεπτης και επείγουσας α¬ 
νάγκης, κατά την οποία η έλλειψη του αιτουμένου υλικού 
και η κάλυψη της σχετικής αυτής ανάγκης μέσω ανοικτού 
ή κλειστού διαγωνισμού, θα προκαλούσε προβλήματα 
στην ομαλή λειτουργία της Εταιρείας, στην ομαλή εξυπη¬ 
ρέτηση των επιβατών και των πτήσεων ή θα μπορούσε να 
προκαλέσει σοβαρή βλάβη ή ζημία στις κτιριακές εγκατα¬ 
στάσεις και στο μηχανολογικό και λοιπό εξοπλισμό της Ε¬ 
ταιρείας. 

δ. Στις περιπτώσεις υλικών τα οποία για τεχνικούς ή καλ¬ 
λιτεχνικούς λόγους ή για λόγους που σχετίζονται με την 
προστασία των δικαιωμάτων αποκλειστικότητας, αποδε¬ 
δειγμένα κατασκευάζονται ή διατίθενται κατ'αποκλειστι- 
κότητα από συγκεκριμένη πηγή. 

ε. Στις περιπτώσεις προμήθειας ειδών τα οποία πρόκειται 
να χρησιμοποιηθούν για δοκιμαστικούς σκοπούς για έρευ¬ 
νες, πειράματα, μελέτες και ως πρότυπα εφαρμογής. 

2. Απαραίτητη προϋπόθεση για την αγορά χωρίς διαγω¬ 
νισμό είναι η έγγραφη τεκμηρίωση της αρμόδιας Εταιρι¬ 
κής μονάδας σχετικά με τους λόγους που επιβάλουν αυ¬ 
τόν τον τρόπο προμήθειας. 

3. Αρμόδιος για την έγκριση της απ’ ευθείας ανάθεσης 
είναι ο Επικεφαλής της αρμόδιας Εταιρικής Μονάδας, ε¬ 
φόσον η δαπάνη δεν υπερβαίνει τα 10.000.000 δραχμές. 
Στην περίπτωση αυτή ο Επικεφαλής ενημερώνει μηνιαία 
τη Διοίκηση για τις αντίστοιχες περιπτώσεις. 


Αν η δαπάνη είναι άνω των 10.000.000 δραχμών απαι¬ 
τείται έγκριση της Διοίκησης. 

Ειδικά την έγκριση για αγορά τεχνικού αεροπορικού 
υλικού δίδεται από τον επικεφαλής της αρμόδιας Εταιρι¬ 
κής Μονάδας σύμφωνα με την εκάστοτε ισχύουσα διαδι¬ 
κασία. 

4. Στις αγορές χωρίς διαγωνισμό όπως και στις όποιες 
διαπραγματεύσεις με τους προμηθευτές καταρτίζεται 
από τον Επικεφαλής της αρμόδιας Εταιρικής Μονάδας 
τριμελής εκάστοτε Επιτροπή. Ειδικά για το αεροπορικό 
τεχνικό υλικό η προμήθεια παραγματοποιείται από την 
αρμόδια υπηρεσία Α.Ο.Ο. (Αεροσκάφος στο έδαφος) άλ¬ 
λως από την ως άνω τριμελή Επιτροπή. 

ΕΚΤΕΛΕΣΗ ΠΡΟΜΗΘΕΙΩΝ 
Άρθρο 27 

Ποσοτική ποιοτική και λειτουργική παραλαβή 

1. Η ποσοτική και ποιοτική και λειτουργική παραλαβή 
των υλικών γίνεται σύμφωνα με τις προδιαγραφές που ο¬ 
ρίζει η διακήρυξη, από τους κατά περίπτωση αρμοδίους 
με τους κατωτέρω δυνατούς τρόπους και όχι περιοριστι¬ 
κά. 

(α) Ποιοτικό έλεγχο των υλικών στο εργοστάσιο του 
Προμηθευτή, είτε με υπαλλήλους της Εταιρείας είτε με 
τρίτους ειδικά εξουσιοδοτημένους. 

(β) Όταν πρόκειται για εξειδικευμένα υλικά, η παραλα¬ 
βή γίνεται από αρμόδια Επιτροπή η οποία συγκροτείται εί¬ 
τε από τον Επικεφαλής της αρμόδιας Εταιρικής Μονάδας 
είτε από την Διοίκηση. 

(γ) Ο Επικεφαλής της αρμόδιας Εταιρικής Μονάδας δι¬ 
καιούται κατά την κρίση του να αποταθεί σε ειδικούς Φο¬ 
ρείς εκτός Εταιρείας, ή Διεθνές Γ ραφείο Ελέγχου, για τον 
ποιοτικό έλεγχο των υλικών σύμφωνα με τα όσα ορίζει η 
διακήρυξη και οι τυχόν πρόσθετες συμφωνίες με τον Προ¬ 
μηθευτή. 

(δ) Όλα τα υλικά παραλαμβάνονται από την αρμόδια Ε¬ 
ταιρική Μονάδα, η οποία ανάλογα με το είδος του υλικού, 
τη συσκευασία του, την ποσότητα και τον όγκο ανά μονά¬ 
δα, μπορεί να χρησιμοποιήσει κάθε πρόσφορη μέθοδο, 
που διασφαλίζει την καλή παραλαβή των υλικών. Ενδει¬ 
κτικά, αλλά όχι περιοριστικά, αναφέρονται οι παρακάτω 
μέθοδοι: 

1. Μακροσκοπική εξέταση. 

2. Χημική εξέταση. 

3. Πρακτική δοκιμασία. 

4. Μηχανική εξέταση. 

5. Εξέταση από ειδικό εργαστήριο για ό,τι αφορά την 
ποιότητα. 

6. Πλήρης καταμέτρηση. 

7. Μερική δειγματοληπτική καταμέτρηση. 

8. Πλήρης ζύγιση. 

9. Μερική δειγματοληπτική ζύγιση. 

2. Ο προμηθευτής υποχρεούται να παραδίδει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

3. Ο συμβατικός χρόνος παράδοσης μπορεί κατά την 
κρίση της Εταιρείας να παραταθεί μέχρι το 1/4 αυτού, ύ¬ 
στερα από σχετικό, πλήρως αιτιολογημένο, αίτημα του 
προμηθευτή, που υποβάλλεται υποχρεωτικά πριν από τη 
λήψη του συμβατικού χρόνου. Μετά τη λήξη του συμβατι¬ 
κού χρόνου ή του χρόνου παράτασης, ο προμηθευτής κη¬ 
ρύσσεται έκπτωτος εφόσον δεν έχει παραδώσει το υλικό. 

4. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθορισμένο απο την σύμβαση χρόνο. 

Αν η παραλαβή των υλικών και η σύνταξη του σχετικού 
πρωτοκόλλου δενπραγματοποιηθούν αναιτιολόγητα από 
την Εταιρεία μέσα στο καθορισμένο από τη σύμβαση χρό¬ 
νο, θεωρείται ότι η παραλαβή συντελέστηκε αυτοδίκαια 
με κάθε επιφύλαξη των δικαιωμάτων της Εταιρείας ως 
προς τον έλεγχο της ποσοτικής και ποιοτικής παραλαβής 
των υλικών» 

Άρθρο 28 

Απόρριψη συμβατικών ειδών - Αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας, μπορεί αυτή να αντικα- 
τασταθεί με άλλη, μέσα σε καθορισμένη προθεσμία από 
τον ίδιο προμηθευτή, επιφυλασσομένωνόσωνπροβλέπο- 
νται για την εκπρόθεσμη παράδοση στο άρθρο 30. 

2. Η επιστροφή των απορριφθέντων ειδών γίνεται αφού 
πρώτα ο Προμηθευτής παραδώσει ίση ποσότητα με την 
απορριφθείσα. 

3. Μετά την παρέλευση της καθοριζόμενης προθε¬ 
σμίας, αν ο Προμηθευτής δεν αντικαταστήσει την απορ- 
ριφθείσα ποσότητα, κηρύσσεται υποχρεωτικά έκπτωτος 
και υφίσταταιτις συνέπειες του άρθρου 31. 

Άρθρο 29 

Δικαίωμα αυξήσεως προμήθειας και χρονική 
επέκταση αυτής. Χρονική επέκταση συμβάσεων 
παροχής Υπηρεσιών 

1. Εφόσον κριθεί σκόπιμο, αναφέρεται στη διακήρυξη 
ότι η Εταιρεία δικαιούται να αυξήσει ή μειώσει την ποσό¬ 
τητα του υλικού που θα παραγγελθεί μέχρι ποσοστό 30% 
και επί του ιδίου τιμήματος του υλικού αυτού. 

Ο Προμηθευτής σ’ αυτή την περίπτωση, υποχρεούται 
να παραδόσει τις πρόσθετες ποσότητες, με τις ίδιες τιμές 
της προσφοράς του και με τους ίδιους όρους γενικά. 

Το δικαίωμα αυτό δικαιούται η Εταιρεία να το ασκήσει 
μέσα σ’ ένα 3μηνο από την τελευταία τμηματική παράδο¬ 
ση του υλικού. 

2. Εφόσον συντρέχουν ιδιαίτεροι λόγοι, μετά από εισή¬ 
γηση του Επικεφαλής της αρμόδιας Εταιρικής Μονάδας, 
και έγκριση του επικεφαλής του ανωτέρω ιεραρχικά κλι¬ 
μακίου σύμφωνα με τα εκάστοτε ισχύοντα κλιμάκια έ¬ 
γκρισης δαπανών, δύναται η χρονική διάρκεια της συνερ¬ 
γασίας με έναν προμηθευτή να επεκταθεί για μια ακόμη 
περίοδο, εφόσον ο προμηθευτής διατηρήσει τους ίδιους 
ή ευνοϊκότερους όρους από τον τελευταίο διαγωνισμό.» 
Και υπό τον απαράβατο όρο ότι η εν λόγω επέκταση προ- 
βλέπεται από τη διακήρυξη». 

3. Τα αναφερόμενα στην ανωτέρω παράγραφο 2 του ί¬ 
διου άρθρου ισχύουν και στις περιπτώσεις υφιστάμενης 
σύμβασης παροχής υπηρεσιών. 

Άρθρο 30 

Κυρώσεις λόγω εκπρόθεσμης παράδοσης 

1. Στην περίπτωση εκπρόθεσμης παράδοσης υπ’ ευθύ¬ 
νη του προμηθευτή, η οποία προήλθε από οποιαδήποτε 
αιτία, η Εταιρεία προβαίνει στην είσπραξη ποινικής ρή¬ 
τρας που περιλαμβάνεται στους όρους της παραγγελίας 
ή σύμβασης και της οποίας το ύψος και η μορφή θα κα¬ 
θορίζεται κατά περίπτωση ύστερα από συνεκτίμηση όλων 


των παραμέτρων που σχετίζονται με το συμφέρον και την 
ομαλή λειτουργία της Εταιρεία. 

2. Ο συμβατικός χρόνος παράδοσης μπορεί να παρα- 
ταθείή να μετατεθεί, ανάλογα με την ειδική περίπτωση και 
με την προϋπόθεση ότι υπάρχει έγγραφη αποδοχή εκ μέ¬ 
ρους της Εταιρείας. Σε περίπτωση επίκλησης ανωτέρας 
βίας, ο προμηθευτής πρέπει να προσκομίσει αποδείξεις, 
οι οποίες, αφού γίνουν αποδεκτές από τον Επικεφαλής 
της αρμόδιας Εταιρικής Μονάδας, στοιχειοθετούν το αί¬ 
τημά του για απαλλαγή από τις προβλεπόμενες κυρώ¬ 
σεις. 

Άρθρο 31 

Κήρυξη Προμηθευτή έκπτωτου 

1. Σε περίπτωση που ο Προμηθευτής δεν εκτελέσει τις 
συμβατικές του υποχρεώσεις, ο Επικεφαλής της αρμό¬ 
διας Εταιρικής Μονάδας τον κηρύσσει έκπτωτο από την 
σχετική σύμβαση. 

2. Με την απόφαση κήρυξης προμηθευτή εκπτώτου α¬ 
πό τη σύμβαση μπορεί να του παρασχεθεί η δυνατότητα 
παράδοσης του υλικού μέχρι την προηγούμενη της ημε¬ 
ρομηνίας διενέργειας του διαγωνισμού που γίνεται σε βά¬ 
ρος του, πέραν της οποίας ουδεμία παράδοση ή αντικα¬ 
τάσταση απορριφθέντος υλικού γίνεται δεκτή. 

3. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, η Εταιρεία έχει το δι- 
κάιωμα να αξιώσει την αποκατάσταση κάθε ζημίας που 
προκλήθηκε σε βάρος της από την αιτία αυτή και επιπλέ¬ 
ον να επιβάλει σε βάρος του εκπτώτου αθροιστικά ή δια- 
ζευτικά, τις παρακάτω κυρώσεις: 

α. Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

β. Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στον διαγωνισμό ή είχαν κληθεί για δια¬ 
πραγμάτευση, είτε με διενέργεια διαγωνισμού, είτε με 
διαπραγμάτευση. 

γ. Κάθε άμεση ή έμμεση προκαλούμενη ζημία της Εται¬ 
ρείας ή το τυχόν διαφέρον που θα προκύψει, καταλογίζε¬ 
ται σε βάροςτου εκπτώτου προμηθευτή. Ο καταλογισμός 
αυτός γίνεται ακόμη και στην περίπτωση που δεν πραγ¬ 
ματοποιείται νέα προμήθεια του υλικού, κατά τα παραπά¬ 
νω οριζόμενα. Στην περίπτωση αυτή, ο υπολογισμός του 
καταλογιζόμενου ποσού γίνεται με βάση κάθε στοιχείο, 
κατά την κρίση της Εταιρείας και με βάση τις αρχές της 
καλής πίστης και των συναλλακτικών ηθών. 

δ. Προσωρινός ή οριστικός αποκλεισμός του προμη¬ 
θευτή από μελλοντικούς διαγωνισμούς της Εταιρείας. 

ε. Καταλογισμός στον προμηθευτή ποσού ίσου με το 
10% της αξίας των υλικών για τα οποία κηρύχθηκε έκπτω¬ 
τος όταν του δόθηκε το δικαίωμα να παραδώσει τα υλικά 
μέχριτηνπροηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. 

στ. Η είσπραξη εντόκως της τυχόν προκαταβολής που 
χορηγήθηκε στον έκπτωτο απότη σύμβαση προμηθευτή, 
είτε από ποσόν που τυχόν δικαιούται να λάβει, είτε με κα¬ 
τάθεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνε¬ 
ται από την ημερομηνία λήψης της προκαταβολής από 
τον προμηθευτή μέχρι την ημερομηνία έκδοσης της από¬ 
φασης κήρυξής του ως εκπτώτου, με το ισχύον κάθε φο¬ 
ρά ανώτατο όριο επιτοκίου για τόκο από δικαιοπραξία, α- 

πό την ημερομηνία δε αυτή και μέχρι της επιστροφής της, 
με το ισχύον κάθε φορά επιτόκιο για τόκο υπερημερίας. 

4. Σε περίπτωση που η προμήθεια υλικού σε βάρος εκ¬ 
πτώτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης, της ανάθεσης 
ή της σύμβασης, από τις οποίες κηρύχθηκε έκπτωτος, κα¬ 
τά περίπτωση, κατά τον υπολογισμό του διαφέροντος σε 
βάρους του, λαμβάνεται υπόψη η διαφορά που τυχόν 
προκύπτει από την τροποποίηση των σχετικών όρων ή τε¬ 
χνικών προδιαγραφών, η οποία συμψηφίζεται με το προς 
καταλογισμό ποσό. 

Άρθρο 32 

Δικαιολογητικά για την πληρωμή του προμηθευτή 

Για την πληρωμή του προμηθευτή χρειάζονται: 

α. Πρωτόκολλο οριστικής ποσοτικής και ποιοτικής πα¬ 
ραλαβής ή τα προβλεπόμενα έντυπα παραλαβής της Ε¬ 
ταιρείας. 

β. Τιμολόγιο του Προμηθευτή εις τριπλούν που να ανα¬ 
φέρει την ένδειξη «εξοφλήθηκε». 

γ. Κάθε άλλο δικαιολογητικά που τυχόν ήθελε ζητηθεί α¬ 
πό τις υπηρεσίες της Εταιρείας που διενεργεί τον έλεγχο 
και την πληρωμή.» 


Άρθρο 33 
Έναρξη ισχύος 

1. Η ισχύς του παρόντος Κανονισμού άρχεται από της 
δημοσιεύσεως στην Εφημερίδα της Κυβερνήσεως της ε¬ 
γκριτικής απόφασης των Υπουργών Ανάπτυξης και Μετα¬ 
φορών και Επικοινωνιών, σύμφωνα με την παράγρ. 1 β του 
άρθρου «πρώτο» του Ν. 2602/98. 

2. Η αναθεώρηση ή συμπλήρωση του Κανονισμού γίνε¬ 
ται με απόφαση του Δ.Σ. της Εταιρείας, κατόπιν εισηγή- 
σεωςτου Διευθύνοντος Συμβούλου, με αντίστοιχη έγκρι¬ 
ση των αρμοδίων Υπουργών. 

3. Διαγωνισμοί που προκηρύχθηκαν πριν από την έναρ¬ 
ξη ισχύος του παρόντος Κανονισμού, διέπονται από τις 
διατάξεις του προϋφισταμένου Κανονισμού Προμηθειών 
της Εταιρείας και από τους όρους της σχετικής διακήρυ¬ 
ξης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΧΑΡΑΛΑΜΠΟΥΣ ΑΝΑΣΤ. ΜΑΝΤΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































